stanford-oval/wikipedia huggingface dataset:
Galleria Academica (kirja)
Sisältö

Kirjassa on  johdannon jälkeen 388 muotokuvaa lyhyine tietoineen muotokuvan henkilön syntymävuoden mukaisessa järjestyksessä sekä kuvaluettelo ja henkilö- ja taiteilijahakemistot. Muotokuvista esitetään teoksessa käytetty järjestysnumero, kohteena olevan henkilön nimi ja syntymä- sekä edesmenneestä henkilöstä kuolinvuosi, taiteilijan nimi tai merkintä "tuntematon", muotokuvan valmistumisvuosi ja aiemmasta muotokuvasta uudelleen tehdyn työn tapauksessa merkintä "kopio".
Ensimmäinen teoksessa esitelty muotokuva on tuntemattoman taiteilijan maalaus  Isak Rothoviuksesta ja viimeinen Aarre Heinosen vuonna 1959 maalaama muotokuva professori Eeva Jalavistosta. Muotokuvien esittelysivuja ei ole teoksessa numeroitu, mutta ne ovat sivuilla 61–448. Keisari Aleksanteri I:stä, Edvard Jonas Wilhelm af Brunérista, Matthias Alexander Castrénista, Anders Donnerista, Fredrik Elfvingistä, Pentti Eskolasta, Harry Federleystä, Frans Mikael Franzénista, Johannes Gezelius nuoremmasta, Ivar Heikelistä, Heikki Klemetistä, Kaarle Krohnista, Iivari Leiviskästä, Edwin Linkomiehestä, Erik Lönnrothista, Adolf Mobergsta, Johan Jakob Nervanderista, Johan Axel Palménista, Johan Philip Palménista, Henrik Gabriel Porthanista, Karl Gabriel Thiodolf Reinistä, Waldemar Ruinista, Johan Ludvig Runebergistä, Maximus af Schulténista, E. N. Setälästä, Gunnar Suolahdesta, Hugo Suolahdesta, Werner Söderhjelmistä, Zachris Topeliuksesta, Antti Tulenheimosta ja Arvo Ylpöstä  teoksessa esitellään kaksi muotokuvaa, J. V. Snellmanista kolme muotokuvaa.
Kuvaluettelo on laadittu muotokuvien esittelyn numerojärjestyksessä. Muotokuvista ilmoitetaan kohteen nimi, taiteilijan nimi, valmistumisvuosi, kopion tapauksessa alkuperäisen tekijän nimi, koko, sijaintipaikka yliopistolla sekä muun kuin öljyvärimaalauksen tapauksessa muotokuvan tyyppi, kuten  Alpo Sailon vuonna 1911 valmistuneesta Viktor Heikeliä esittävästä  työstä numero 115. tieto "pronssinen rintakuva".
Aakkosellinen henkilöhakemisto muotokuvien kohteista sisältää muotokuvan kohteena olevan henkilön nimen ja syntymä- sekä mahdollisen kuolinvuoden, henkilöä esittävän kuvan tai kuvien numeron teoksessa sekä lyhyet tiedot henkilön yliopistotehtävistä – pienin poikkeuksin, vuosilukuineen suomeksi ja ruotsiksi. Esimerkiksi Toivo Kivimäen, joka oli myös poliitikko ja moninkertainen ministeri ja kansanedustaja, todetaan olleen siviilioikeuden professori 1931–1956. Aakkosellinen taiteilijahakemisto sisältää puolestaan muotokuvien tunnetut tekijät ja heidän teoksessa esitettyjen töidensä numerot.
Aiheesta muualla

Galleria academica. Helsingin yliopisto
Ezequiel Calvente

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ezequiel Calvente Criado
Syntymäaika: 12. tammikuuta 1991 (ikä 33)
Syntymäpaikka: Melilla, Espanja
Pelipaikka: laitalinkki
Pituus: 168 senttimetriä
Seura
Seura: Recreativo
Pelinumero: 7
Junioriseurat
2007–2009: Betis
Seurat
| Vuodet | Seura | O | (M) |
| 2009–2011 | Betis B | 19 | (4) |
| 2010–2013 | Betis | 33 | (1) |
| 2012 | → Sabadell (laina) | 15 | (2) |
| 2012–2013 | → Freiburg (laina) | 2 | (0) |
| 2013– | Recreativo | 13 | (0) |
 Seurajoukkueuran tilastot kattavat vain kansalliset sarjat, päivitetty 30. maaliskuuta 2014.
Ezequiel Calvente Criado, yleensä vain Ezequiel (s. 12. tammikuuta 1991 Melilla, Espanja) on espanjalainen jalkapalloilija. Hän edustaa espanjalaista Recreativoa ja on pelipaikaltaan vasen laitalinkki.
Seurajoukkueura

Käytyään läpi Real Betisin junioriakatemian Ezequiel teki ensiesiintymisensä edustusjoukkueessa 29. elokuuta 2010 Segunda Divisiónin ottelussa Granadaa vastaan. Kolme päivää myöhemmin pelatussa Copa del Reyn ottelussa Salamancaa vastaan hän oli joukkueen avauskokoonpanossa. Hän teki samalla myös ensimmäisen ammattilaissopimuksensa, joka ulottuu kesään 2014 asti.
27. tammikuuta 2012 Ezequiel siirtyi loppukauden kestävällä lainasopimuksella Sabadelliin.
Maajoukkueura

Ezequiel valittiin Espanjan alle 19-vuotiaiden maajoukkueeseen vuoden 2010 Euroopan-mestaruuskilpailuihin. Hän pelasi lohkovaiheen ensimmäisessä Portugalia ja viimeisessä ottelussa Italiaa vastaan, joista jälkimmäisessä hän onnistui myös maalinteossa rangaistuspotkulta. Hänen upea viimeistelynsä sai useita kehuja eri tahoilta, joista innokkaimmat ylistivät sitä "kaikkien aikojen rangaistuspotkuksi". Myöhemmin haastatteluissa hän totesi yrittäneensä laukausta ensimmäistä kertaa ja saaneen inspiraationsa ranskalaispelaaja Thierry Henrylta. Espanja sijoittui turnauksessa lopulta toiseksi, hävittyään loppuottelussa isäntämaa Ranskalle.
Aiheesta muualla

Ezequielin esittely Futbolme-sivustolla (espanjaksi)
Giovanni Riina

Giovanni Francesco Riina (21. helmikuuta 1976) on italialainen mafioso ja Sisilian mafian yhden tunnetuimman ja pahamaineisimman päällikön Salvatore "Toto" Riinan vanhin poika.
Varsin korkealle tasolle Corleonen perheessä isänsä nimen avulla jo nuorena noussut Giovanni Riina pidätettiin mafiarikoksista ja lukuisista murhista epäiltynä vuonna 1997. Giovanni tuomittiin lopulta vuonna 2001 neljästä vuonna 1995 tehdystä murhasta elinkautiseen vankeuteen. Murhatuomiot perustuivat paljolti mafiasta lähteneen todistajan lausuntoihin. Tuomion aikoihin myös jo kauan vankeudessa ollut isä Toto Riina sai uusia tuomioita mafiaan kohdistuneissa massaoikeudenkäynneissä.
Sisilian Cosa Nostran jäseneksi isänsä myötä noussut Giovanni on Salvatore Riinan neljästä lapsesta toiseksi vanhin. Veli Giuseppe Riina on myös tuomittu Italiassa mafiayhteyksistään.
Fortune (lehti)

| Fortune |
| --- | --- |

Kustantaja:  Fortune Media Group Holdings
ISSN:  ISSN 0015-8259
Perustettu:  1929
Kotimaa:  Yhdysvallat
Kieli:  englanti
Aiheesta muualla
Kotisivu
Fortune on Yhdysvalloissa ilmestyvä talousaikakauslehti. Lehteä kustantaa Chatchaval Jiaravanonin omistama Fortune Media Group Holdings. Lehden perusti Henry Luce vuonna 1929. Fortunen pääkilpailijoita Yhdysvalloissa ovat aikakauslehdet Forbes ja Bloomberg Businessweek sekä kansainvälisesti brittiläinen The Economist. Lehti julkaisee vuosittain suurimmista amerikkalaisyrityksistä luetteloa Fortune 500. Luetteloa on julkaistu vuodesta 1955.
Historiaa

Fortunen perusti vuonna 1929 Henry Luce, joka oli ollut kuusi vuotta aiemmin perustamassa Time-lehteä. Luce kuvaili uutta lehteä ”ihanteelliseksi superluokan aikakauslehdeksi – – joka tulkitsee ja kuvaa elävästi teollista sivilisaatiota”. Kuukauden kuluttua New Yorkin pörssi romahti, ja alkoi 1930-luvun lama. Lehden 184-sivuisella ensimmäisellä numerolla oli kuitenkin 30 000 tilaajaa, ja vuoteen 1947 mennessä tilaajamäärä moninkertaistui 460 000:een.
Fortunen suosio perustui siihen, että kilpailevat talouslehdet olivat tylsää numerotietoa ja tilastoja sisältäviä mustavalkojulkaisuja. Fortune puolestaan otti käyttöön suuren 11 × 14 tuuman aikakauslehtiformaatin, paksun ja laadukkaan paperin sekä monivärisenä erikseen painetun kannen. Fortune panosti myös laadukkaisiin valokuviin, joiden kuvaajina olivat muiden muassa Margaret Bourke-White ja Walker Evans, joka oli vuosina 1945–1965 myös lehden kuvatoimittaja. Lehden alkuaikojen kirjoittajiin kuuluivat James Agee, Archibald MacLeish, John Kenneth Galbraith ja Alfred Kazin.[lähde? ]
Fortune ilmestyi kerran kuussa tammikuuhun 1978 saakka, jolloin se alkoi ilmestyä joka toinen viikko. Pienentyvän levikin ja vähenevien mainostulojen paineessa lehden ilmestyminen harveni, ja lokakuussa 2009 se alkoi ilmestyä joka kolmas viikko.
Fortunea kustansi Time Inc. vuoden 2018 alkuun asti, jolloin Time Inc. myytiin 2,8 miljardilla dollarilla Meredith Corporationille. Meredith Corporation kuitenkin myi saman vuoden lopulla Fortunen thaimaalaiselle liikemiehelle Chatchaval Jiaravanonille 150 miljoonalla dollarilla.
Fortunen listat

Fortunen vuosittain julkaisemiin rankinglistoihin kuuluvat Fortune 500:n lisäksi henkilöstön tyytyväisyyttä mittaava The Best Companies to Work For, naisyrittäjiä esittelevä Fortune Most Powerful Women Entrepreneurs, nousevia liikkeenjohdon kykyjä esittelevä 40 under 40 sekä suuryrityksiä Yhdysvaltojen ulkopuolella listaavat Fortune 1000, Fortune Global 500 ja Fortune India 500.[lähde? ]
Aiheesta muualla

Lehden verkkosivusto (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fortune (magazine)
Käännös suomeksi
Gabès (kuvernementti)

| Gabèsin kuvernementti ولاية ڨابس‎ |
| --- | --- |
 Sijainti
Valtio:  Tunisia
Hallinto:  
 – hallinnollinen keskus:  Gabès
Pinta-ala:  7 175 km²
Väkiluku (2014):  374 300
 – väestötiheys:  52,2 as./km²
Lyhenteet:  
 – ISO 3166:  TN-81
Gabès (arab. ولاية ڨابس‎‎‎‎‎‎‎‎‎, Wilāyat Gābis) on yksi Tunisian 24 kuvernementista. Se sijaitsee Etelä-Tunisiassa Välimeren rannikolla ja sen pääkaupunki on Gabès. Kuvernementissa on 374 300 asukasta (vuonna 2014) ja sen pinta-ala on 7 175 neliökilometriä.
Aiheesta muualla

Kuvia tai muita tiedostoja aiheesta Gabèsin kuvernementti Wikimedia Commonsissa
Tunisian kuvernementit
Ariana
Béja
Ben Arous
Bizerte
Gabès
Gafsa
Jendouba
Kairouan
Kasserine
Kebili
Kef
Mahdia
Manouba
Medenine
Monastir
Nabeul
Sfax
Sidi Bouzid
Siliana
Sousse
Tataouine
Tozeur
Tunis
Zaghouan
Giovanni Ricchiuti

Giovanni Ricchiuti (s. 1. elokuuta 1948 Bisceglie) on italialainen roomalaiskatolinen arkkipiispa. Hänet vihki papiksi Trani e Barlettan (e Nazareth e Bisceglien) arkkihiippakuntaan Giuseppe Carata 9. syyskuuta 1972. Hänet nimitettiin Acerenzan arkkihiippakunnan johtoon 27. heinäkuuta 2005, ja piispaksi vihkiminen seurasi 8. lokakuuta. Pääkonsekraattorina toimi Francesco Monterisi, jota avustivat Giovanni Battista Pichierri ja Michele Scandiffio. Ricchiuti asetettiin virkaansa 15. lokakuuta.
Gilberto Ribeiro Gonçalves

| Henkilötiedot |
| --- | --- | --- |
Koko nimi: Gilberto Ribeiro Gonçalves
Syntymäaika: 13. syyskuuta 1980 (ikä 44)
Syntymäpaikka: Andradina, Brasilia
Kansalaisuus:  Brasilia
Pelipaikka: Hyökkääjä
Pituus: 172 cm
Seurat
| Vuodet | Seura | O (M) |
| 1999-2005 2005 2006 2007 2007-2008 2008 2009-2010 | Corinthians Tokyo Verdy Cruzeiro Gimnàstic Tarragona Internacional →Botafogo Flamengo |  |
Maajoukkue
| 2003 | Brasilia | 4 (1) |
Gilberto Ribeiro Gonçalves (s. 13. syyskuuta 1980 Andradina) on brasilialainen entinen jalkapalloilija.
Jalkapallomaajoukkue

Gil debytoi Brasilian maajoukkueessa 2003. Hän on pelannut neljä maaottelua ja tehnyt niissä yhden maalin.
Giovanni Rizzo

Giovanni Rizzo (11. marraskuuta 1890 Montedoro – 13. marraskuuta 1980) oli italialainen roomalaiskatolinen arkkipiispa. Hänet vihittiin papiksi 22. huhtikuuta 1916 ja nimitettiin Palermon arkkihiippakunnan vihkipiispaksi sekä Lysiaksen titulaaripiispaksi 28. toukokuuta 1946. Piispaksi vihkiminen seurasi 16. kesäkuuta. Pääkonsekraattorina toimi Giovanni Iacono, jota avustivat Pietro Capizzi ja Antonino Catarella.
Rizzo sai 13. tammikuuta 1949 nimityksen Rossanon arkkipiispaksi, jona hän toimi, kunnes jäi eläkkeelle 18. marraskuuta 1971. Hän osallistui Vatikaanin toiseen kirkolliskokoukseen.
Fyr & Flamme

| Fyr & Flamme> Tiedot |
| --- | --- |
Toiminnassa:  2017–
Tyylilaji:  Pop
Kotipaikka:  Tanska
Laulukieli:  tanska
Jäsenet:  Jesper Groth   Laurits Emanuel  
Levy-yhtiö:  Universal Music Denmark
Infobox OKNimi-testi OK: 
Fyr & Flamme on tanskalaisten Jesper Grothin ja Laurits Emanuelin muodostama duo, joka on perustettu vuonna 2017. He edustivat Tanskaa kappaleella "Øve os på hinanden" vuoden 2021 Eurovision laulukilpailussa Rotterdamissa. He kilpailivat toisessa semifinaalissa, jossa he sijoittuivat yhdeksitoista ja täten karsiutuivat finaalista.
Diskografia > Studioalbumit

| Nimi | Vuosi |
| --- | --- |
Fyr og Flamme:  Julkaistu: 13. elokuuta 2021  Levy-yhtio: Universal  Formaatit: Digitaalinen
Diskografia > Singlet

| Nimi | Vuosi |
| --- | --- |
"Menneskeforbruger": 2020
"Kamæleon": 2020
"Øve os på hinanden": 2021
"Kæreste": 2021
"Hvem Tror Du Egentilg Du Er?": 2022
"Mig Der Kalder": 2022
"Her Hos Mig": 2022
Gideon

Gideon voi tarkoittaa:
Henkilöt

Gideon, Raamatun henkilö
Gideon Bolotowsky, suomalainen toimitusjohtaja
Gideon Ezra, israelilainen poliitikko
Gideon Gyllenberg, suomalainen kirjankustannus- ja kirjakauppa-alalla toiminut myyntijohtaja
Gideon Mantell, brittiläinen geologi
Gideon von Qvanten, suomalainen juristi ja Uudenkaupungin pormestari
Gideon Sa’ar, israelilainen poliitikko
Gideon Salojärvi, suomalainen kanttoriurkuri, kuoronjohtaja, laulaja ja opettaja
Gideon Sonck, suomalainen senaatin ja valtioneuvoston ylikielenkääntäjä
Gideon Ståhlberg, ruotsalainen shakin suurmestari
Kai Gideon, suomalainen iskelmälaulaja
Onni Gideon, suomalainen muusikko
Muut

Gideons International, kristillinen järjestö
Gideon v. Wainwright, oikeustapaus Yhdysvalloissa
Gideon (Beyblade), kuvitteellinen animehahmo
Operaatio Gideon, Venezuelassa toukokuussa 2020 tapahtunut vallankaappausyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gideon”, voi hakea sivunnimihaulla, laajalla sivunnimihaulla tai tekstihaulla.
Ghana kesäolympialaisissa 2000

Ghana osallistui Sydneyn kesäolympialaisiin vuonna 2000 22 urheilijan joukkueella. Maan urheilijat osallistuivat yleisurheiluun sekä nyrkkeilyyn. Maan lipunkantajana avajaisissa toimi Barcelonassa 1992 maata olympialaisissa edustanut Kennedy Osei.
Giovanni Saldarini

Giovanni Saldarinin vaakuna.
Giovanni Saldarini (11. joulukuuta 1924 – 18. huhtikuuta 2011 Milano) oli italialainen kirkonmies. Hän toimi Torinon arkkipiispana vuosina 1989–1999 ja oli kardinaali 28. kesäkuuta 1991 alkaen. Ylitettyään 80 vuoden iän hän ei voinut enää osallistua konklaavissa uuden paavin valintaan keväällä 2005.
Giovanni Sartori

Giovanni Sartori
Giovanni Sartori (13. toukokuuta 1924 – 1. huhtikuuta 2017) oli italialainen valtiotieteilijä, jolle myönnettiin vuonna 1995 Asturian ruhtinaan palkinto. Hän syntyi Firenzessä ja valmistui Firenzen yliopistosta.
Sartori oli Columbian yliopiston emeritusprofessori ja usean yliopiston kunniatohtori. Hän kuului Yhdysvaltain taide- ja tiedeakatemiaan.
Georg Årlin

Georg Årlin vuonna 1962
Georg Adolf Wilhelm Årlin (30. joulukuuta 1916 Rödeby, Ruotsi – 27. kesäkuuta 1992 Lövestad, Ruotsi) oli ruotsalainen näyttelijä. Hän esiintyi 50 elokuvassa vuosina 1940–1988. Suomessa Årlin tunnetaan ainakin Vaahteramäen Eemeli -elokuvista, joissa hän esitti rovastia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Georg Årlin
Georg Østerholt

| Mitalit | Mitalit | Mitalit |  |
| --- | --- | --- | --- |
|  Georg Østerholt vuonna 1917. |  Georg Østerholt vuonna 1917. |  Georg Østerholt vuonna 1917. |  |
Maa:   Norja
Miesten mäkihyppy
| MM-kilpailut  | MM-kilpailut  | MM-kilpailut  |  |
|  Pronssia | Lahti 1926 | suurmäki |  |
Georg Østerholt (13. joulukuuta 1892 - 20. syyskuuta 1982 oli norjalainen mäkihyppääjä. Hän voitti pronssia suurmäestä Lahden maailmanmestaruuskisoista 1926 saatuaan pisteet 108,385. Kilpailussa norjalaiset ottivat myös kaksi muuta mitalisijaa Jacob Tullin Thamsin ja Otto Aasenin johdolla, sekä myös neljännen sijan.
George (Etelä-Afrikka)

| George |
| --- | --- |

 George
 Koordinaatit: 33°58′S, 22°27′E 
Valtio:  Etelä-Afrikka
Provinssi:  Länsi-Kap
Piirikunta:  Eden
Pinta-ala:  
 – Kokonaispinta-ala:  83,8 km²
Väkiluku (2011):  157 394
 – Väestötiheys:  1 900 as./km²
 
 www.george.gov.za 
Infobox OKVirheellinen NIMI-arvo: 
George on kaupunki Etelä-Afrikan eteläosissa Länsi-Kapin provinssissa. Vuonna 2011 siellä oli noin 157000 asukasta.
Finnchat

| Finnchat Oy |
| --- | --- |

Yritysmuoto:  Osakeyhtiö
Perustettu:  2012
Toimitusjohtaja:  Roope Rämänen
Kotipaikka:  Jyväskylä, Suomi
Liikevaihto:  1,9 milj. € (2019)
Liikevoitto:  0,05 milj. € (2019)
Henkilöstö:  48 (2019) 
Kotisivu:  www.finnchat.com
Infobox OKVirheellinen NIMI-arvo: 
Finnchat Oy on Jyväskylästä lähtöisin oleva yritys, joka toteuttaa asiakkailleen chat-palveluita, joihin kuuluu asiakaspalvelu, chatissa tarvittavat ohjelmistot sekä chat-palvelun optimoinnin. Sen asiakkaina on erityisesti verkkokauppaa tekevät yritykset, jotka haluavat asiakaspalvelijoita palvelemaan asiakkaita henkilökohtaisesti verkkokauppasivun alakulmassa olevassa chatissa. Chatteja käytetään myös muilla verkkosivustoilla.
Historia

Roope Rämänen ja Tiina Lindroos ovat Finnchatin liikeidean takana, tiimiin liittyi nopeasti myös Samir Abbassi. Kolmikkoa yhdistää Jyväskylän ammattikorkeakoulussa suoritettu tradenomin tutkinto. He hieroivat yritysideaansa Jyväskylän Protomossa ja yritys perustettiin vuonna 2012. Yritysidea syntyi, kun Rämänen ja Lindroos pyörittivät koiran ruokaan ja tarvikkeisiin keskittynyttä koiralle.fi-verkkokauppaa. He testasivat, miten asiantuntevan myyjän lisääminen verkkosivulle chatin avulla vaikuttaisi myyntiin. Yritys oli ensimmäinen, joka tarjosi suomalaisille yrityksille chat-myyntipalveluita ja alansa ensimmäinen myös Pohjoismaissa. Yrityksen ensimmäisiä asiakkaita olivat Musta Pörssi, Kesko, Sokos, Prisma ja Elisa
Vuonna 2013 yritys työllisti 18 henkilöä.
Vuonna 2014 Finnchat avasi toimipisteen Berliiniin, sillä Finnchat oli arvioinut, että sillä olisi liikaa kilpailua englanninkielisellä markkina-alueella, mutta saksankielinen markkina-alue olisi moninaisuudessaan valtava, siellä myydään Suomessa myytävien perinteisten verkkokauppatuotteiden lisäksi myös vakuutuksia, matkoja, rahoitustuotteita ja b-to-b-myyntiä. Läpilyönti kesti paljon kauemmin, kuin yrityksessä ajateltiin, onnistumisia alkoi tulla vasta noin vuoden jälkeen. Vaikeimmaksi osoittautui oikean tiimin rekrytointi. Yrityksen liikevaihto oli 1,38 miljoonaa euroa ja nettotulos 44 000 euroa.
Vuonna 2015 yritys työllisti 57 henkilöä ja sen liikevaihto oli 1,9 miljoonaa euroa. Finnchat keräsi lähipiirin yksityissijoittajilta 230 000 euron rahoituksen. Rahoituskierroksen myötä Finnchatin osakkaiksi tulivat muun muassa Paytrailin perustajat Lennu Keinänen ja Niko Lehtonen, Accelerandon Jussi Heinilä ja Spinno-kiihdyttämön Tuomas Maisala.
Vuonna 2016 yritys alkoi tarjota chattipalvelun optimointiin liittyvää teknologiaa ilman chat-asiakaspalvelijoita. Yrityksellä oli keväällä 2016 60 työntekijää Jyväskylässä ja 7 Berliinissä.
Tuotteet

Finnchat tarjoaa asiakkailleen sekä chat-asiakaspalvelijoita että chat-palvelun teknologisen ratkaisun, jonka voi ostaa myös ilman asiakaspalvelijoita. Chat-asiakaspalvelijat tuntevat asiakkaan verkkokaupan tuotteet ja osaavat siksi auttaa asiakasta ostamisessa kartoittamalla tarpeita, etsimällä asiakkaalle sopivia tuotteita ja lisävarusteita ja vastaamalla asiakkaiden kysymyksiin. Asiakaspalvelijana toimiva kosmetologi saattaa esimerkiksi tuoksutella hajuvettä, jos asiakas pyytää siitä arvostelua. Esimerkiksi Hong Kongin kalastusverkkokaupassa toimii asiakaspalvelija, joka kalastaa itse yli 150 vuorokautta vuodessa ja Mustan Pörssin verkkokaupassa oli kodin elektroniikkaan ja tietotekniikkaan erikoistunut tiimi.
Finnchat tekee yhteistyötä chatti-alustoja tarjoavien yritysten kanssa. Zef:n, nykyään Elisa Chatin, ja Giosgin tarjoamista teknologioista valitaan asiakkaan tarpeisiin parhaiten sopiva. Niiden päälle lisätään Finnchatin luoma analytiikkateknologia, joka mahdollistaa ennaltamääritellyt keskustelunavaukset niille verkkokävijöille, jotka todennäköisimmin niistä hyötyvät.
Myyjälle näytetään esimerkiksi asiakkaan IP-osoite, sijainti sekä kuinka kauan asiakas on milläkin verkkokaupan sivulla viipynyt. Kun asiakas kysyy jostakin tietystä tuotteesta, myyjä näkee millä sivulla hän on, ja tietää heti, mistä tuotteesta on kyse. Palveluissa jatkuvasti häiriköivät joutuvat määräajaksi mustalle listalle, joka estää uudet keskustelut asiakaspalvelijoiden kanssa. Palvelun tarjoaman analytiikan avulla myös Finnchatin asiakkaat näkevät myyjien vaikutuksen myyntiin ja asiakastyytyväisyyteen numeerisesti analysoituna.
Asiakkaat

Finnchatin asiakkaita ovat (tai ovat olleet) esimerkiksi Hong Kong, Kesko, Ruka, Sotka, S-ryhmä, Vantaan Energia ja Vattenfall.
Tuotekehitys

Vuoteen 2015 mennessä Finnchat oli saanut julkista rahoitusta Ely-keskukselta, Finnveralta ja Tekesin Nuoret innovatiiviset yritykset -rahoitusohjelma (NIY):stä yhteensä noin 600 000 euroa. Myynnin ulkoistuspalveluiden tarjoajien haasteena on henkilökunnan vaihtuvuus. Finnchat ratkaisi tämän pelillistämällä tuotantojärjestelmänsä, jotta työntekijät voivat seurata suoritustaan ja tuloksiaan reaaliajassa.
Palkinnot

Finnchat Oy:n toimitusjohtaja Roope Rämänen sai Keski-Suomen Vuoden nuori yrittäjä 2016 –palkinnon.
Aiheesta muualla

Yrityksen kotisivut
Šerehovitši

Šerehovitši (ven. Шереховичи) on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee Belajajoen varrella 10 kilometriä Ljubytinosta itään. Kylässä on 180 asukasta (vuonna 2011).
Novgorodin Bežetskin viidennekseen kuulunut Šerehovitši oli keskiajalta lähtien pogostan ja myöhemmin volostin keskus. Vuonna 1924 se liitettiin Belskojen (nykyisen Ljubytinon) volostiin. Kylällä on historiallisen asutuskeskuksen status. Sen nähtävyyksiä ovat Belajajoen luonnonmaisema, muinaiset hautakummut, Pokrovan kirkon jäännökset, vuonna 1876 avattu zemstvon sairaala ja entinen koulu.
Kylästä on linja-autoyhteys Ljubytinoon. Palveluihin kuuluvat kirjasto, ensiapuasema ja kauppa. Sairaalarakennuksissa toimii tuberkuloosiparantola.
Geneviève

Pyhän Genevièven hauta Pariisin Saint-Étienne-du-Mont-kirkossa.
Pyhä Geneviève (n. 422–512) on Pariisin suojeluspyhimys, jonka juhlapäivää vietetään 3. tammikuuta. Hän oli hengelliselle elämälle omistautunut hurskas kristitty, jonka elämään liitettiin suuria ihmetekoja. Pyhimyselämäkertansa mukaan hän muun muassa teki vettä sekä öljyä tyhjästä ja antoi sokealle näön. Häneltä varastaneiden puolestaan väitettiin menettäneen näkönsä.
Aiheesta muualla

Wikimedia Commonsissa on kuvia tai muita tiedostoja aiheesta .
The Catholic Encyclopedia: St. Genevieve (englanniksi)
Pyhän Genevièven elämästä Eternal Word Television Networkin sivuilla (englanniksi)
Georg von Willebrand

Georg von Willebrand (6. helmikuuta 1873 Vladikavkaz – 9. lokakuuta 1921 Helsingin pitäjä) oli suomalainen tilanomistaja, insinööri ja valtiopäivämies.
Von Willebrandin vanhemmat olivat kenraalimajuri Reinhold Robert von Willebrand ja Dorothea Anna Alroë ja puolisot vuodesta 1898 Lydia Colliander (k. 1910) ja vuodesta 1912 Asta Charlotte Bothnera. Von Willebrand tuli ylioppilaaksi Helsingissä ja valmistui insinööriksi 1895. Hän oli liikemies Suomessa ja Tanskassa, samoin kuin tilanomistaja ja maanviljelijä Kylmäkoskella.
Von Willebrand oli aatelissäädyssä edustaja valtiopäivillä 1905–1906, edustaen Procopé-sukua.
Fox News Channel

| Fox News Channel |
| --- | --- |
 Fox Newsin logo
Lähetykset alkoivat:  7. lokakuuta 1996
Omistaja:  Fox News Media (Fox Corporation)
Kuvaformaatti:  480i (SD) 720p (HD)
Tunnuslause:  Standing Up For What's Right
Maa:   Yhdysvallat
Pääkonttori:  New York City
Rinnakkaiskanava(t):  Fox Business Network, Fox Weather, Fox Broadcasting Company
Kotisivu:  FoxNews.com
Infobox OKNimi-testi OK: 
Fox News Channel (FNC) on yhdysvaltalainen kaapeli- ja satelliittitelevision välityksellä näkyvä uutiskanava, jonka omistaa Fox Corporation -mediakonserniin kuuluva Fox News Media. Fox News on nähtävissä 86 maassa ja Yhdysvaltain merentakaisissa territorioissa. Kanavan lähetykset tulevat lähinnä sen Rockefeller Centerissä New Yorkissa sijaitsevilta studioilta.